24/11/2009 | Administración LocalMunicipal
Culleredo
Secretaría Xeral
Convocatoria “I Premio Concello de Culleredo de Fomento da Igualdade de Oportunidades entre Mulleres e Homes no Eido Empresarial”.

ANUNCIO Por resolución da Concelleira delegada de Educación, Sanidade e Igualdade nº 1839 do 15 de outubro de 2009, convocouse o “I PREMIO CONCELLO DE CULLEREDO, DE FOMENTO DA IGUALDADE DE OPORTUNIDADES ENTRE MULLERES E HOMES NO EIDO EMPRESARIAL”, dotado con un premio en metálico de 1000 euros, que se rexerá polo regulado nas Bases aprobadas por resolución n1 2009/854, do 14 de maio, e que se achegan como anexo. O prazo para presentación da documentación a que fai referencia a base 5ª das que rexen a convocatoria, será de 15 días naturais a partir da publicación desta convocatoria no Boletín Oficial da Provincia. Unha vez rematado o prazo para presentación de solicitudes e documentación, reunirase o xurado designado de conformidade co sinalado na base 6ª das que rexen a convocatoria para, no prazo de unha semana, formular proposta de gañador/gañadora deste I Premio, que será proclamado polo órgano competente e do que se dará oportuna publicidade. Culleredo 20 de novembro de 2009 O alcalde, Asdo: Julio Sacristán de Diego. É obxecto do “I Premio, Concello de Culleredo, ao fomento da igualdade de oportunidades entre mulleres e homes no eido empresarial”, o facer un recoñecemento público por parte do Concello a aquelas accións innovadoras que as empresas, legalmente constituídas e establecidas no termo municipal, desenvolveron, desenvolvan ou teñan previsto implantar na súa organización, en materia de igualdade de oportunidades entre mulleres e homes /ou de conciliación da vida persoal, familiar e laboral. Empresas con domicilio social en Culleredo ou delegacións no termo municipal que teñan máis de dous traballadores/as no seu cadro de persoal, así como persoas físicas (autónomos con algún empregado) e/ou persoas xurídicas que desenvolveran accións especificadas no obxecto destas bases. Empresas que conten cun Plan de igualdade vixente ou a piques de implantación e que contemple un conxunto de medidas tendentes a acadar na organización empresarial a igualdade de trato e de oportunidades entre mulleres e homes e a eliminar a discriminación por razón de sexo. Estes poden incluír: As materias de acceso ao emprego. Clasificación profesional, formación, retribucións. Ordenación do tempo de traballo para favorecer, en termos de igualdade entre mulleres e homes, a conciliación laboral, persoal e familiar. A prevención do acoso por razón de sexo. Accións positivas en favor da contratación de mulleres. Medidas de fomento da ocupación de mulleres en postos de responsabilidade. Procedementos de xestión de recursos humanos que favorezan o reparto equilibrado do número de mulleres e homes no cadro de persoal. Innovación en canto a incorporación de mulleres naqueles sectores onde a presenza feminina este subrepresentada, así como o fomento de incorporación dos homes naqueles outros sectores profesionais, onde a presenza masculina este subrepresentada. Empresas que promovan medidas que favorezan a conciliación laboral e familiar tanto de mulleres coma de homes no cadro de persoal que conforman. Criterios a valorar: Innovación do plan, actividade ou medida. Nivel de consenso e aceptación por parte dos traballadores/as. Resultados acadados e previstos a medio e longo prazo. Nº de traballadores/as aos que afecta o plan, actividade ou medida. Creatividade da iniciativa. Documentación esixida: A solicitude presentarase, segundo o modelo de anexo a estas bases, no Rexistro xeral do Concello de Culleredo. A documentación que aportarán as empresas xunto coa solicitude será a seguinte: CIF da empresa. Documentación acreditativa do representante legal da empresa. Descrición das actuacións levadas a cabo, consideradas suliñables en relación ao que desde a súa empresa se está a efectuar a prol da igualdade de xénero e conciliación da vida familiar, persoal e laboral. A descrición contemplará os seguintes apartados: Fundamentación do Plan, medida ou acción Ámbito de aplicación Actividades que contempla o plan, medida ou acción Indicadores de resultados que se pretenden acadar Proceso de pacto coa plantilla de traballadores Previsións de seguimento ou avaliación O Xurado será designado polo Concello de Culleredo, e constará dos seguintes membros: O alcalde/sa do Concello de Culleredo O concelleiro/a do Concello de Culleredo en materia de igualdade 1 representante por cada un dos grupos políticos con representación na corporación 1 delegado/a do Consello sectorial de igualdade 1 representante da Asociación de empresarios/as de Culleredo 1 convidado/a relevante no eido do traballo a prol da igualdade de oportunidades entre homes e mulleres. En vindeiras edicións engadirase un novo membro ao xurado, que será un representante da empresa ou sector premiado na edición anterior. Dotación do premio:1000 €. Con cargo a partida orzamentaria 316 B-481 Difusión e publicidade: A convocatoria, que inclúe as bases e os prazos de solicitude para participar en cada edición do premio, difundirase a través da súa publicación no BOP e difusión na radio municipal, taboleiro de edictos do Concello, dípticos informativos e prensa escrita. Carácter temporal: ANUAL Obrigas dos premiados. Facer publicidade dentro e fora da empresa do galardón acadado.2. Documentación que se xunta. CIF da empresa. Documentación acreditativa do representante legal da empresa. Memoria das actuacións levadas a cabo en prol da igualdade de xénero e conciliación da vida familiar, persoal e laboral. Solicita, Que se lle permita participar na I edición do Premio, Concello de Culleredo ao fomento da igualdade de oportunidades entre mulleres e homes no eido empresarial. En Culleredo a ___ de _____________ de 2009. Asdo.:_________________________________ ALCALDE DO CONCELLO DE CULLEREDO.